लोथर माथेउस
लोथर हरबर्ट माथेउस (, ;  जन्म २१ मार्च १९६१) जर्मन फुटबल प्रबन्धक र पूर्व खेलाडी हुन्। कप्तानको तवरमा पश्चिम जर्मनीलाई सन् १९९० फिफा विश्वकपको गरिमामय उपाधि जिताएका माथेउसले सोही वर्ष युरोपेली वर्ष खेलाडीको उपाधि जितेका थिए। सन् १९९१ मा उनले फिफा वर्ष खेलाडीको उपाधि जिते जुन पुरस्कार हालसम्म पनि कुनै अन्य जर्मन खेलाडीले जित्न सकेको छैन। उनले कुल पाँचवटा फिफा विश्वकप खेलेका थिए जसमा सन् १९८२, १९८६, १९९०, १९९४ र १९९८ को विश्वकप सामेल छ भने उनले विश्वकपमा कुल २५ खेलमा उपस्थिति जनाएका छन् जुन विश्वका अन्य खेलाडीभन्दा बढी हो। उनले सन् १९८०, १९८४, १९८८, २००० को युएफए युरोपेली च्याम्पियनसिपमा सहभागिता जनाएका थिए। सन् १९९९ मा ३८ वर्षको उमेरमा उनलाई पुन: जर्मन वर्ष खेलाडीको पुरस्कारबाट सम्मानित गरिएको थियो। उनी जर्मनी राष्ट्रिय फुटबल टोलीको लागि १५० उपस्थिति सहित सबैभन्दा बढी क्याप जित्ने जर्मन खेलाडी हुन्। पेलेको १२५ जीवित उत्कृष्ट फुटबल खेलाडीहरूको सूचीमा माथेउस पनि परेका थिए। डिएगो म्याराडोनाले समेत उनको बारेमा आफ्नो आत्मकथामा लेखेका छन्। माथेउस विशेष गरेर आफ्नो सटिक पास, सही ट्याकल र जोडदार प्रहारका लागि चिनिन्छन्। बक्स टु बक्स मिडफिल्डमा जम्ने माथेउसले करियरको अन्त्यतिर स्वीपरको रूपमा पनि खेल्न थालेका थिए।

जीवनी

सन्दर्भ सामग्रीहरू

बाह्य कडीहरू

जर्मनीका फुटबल खेलाडीहरू
फुटबल प्रबन्धकहरू
सन् १९६१ मा जन्म
जीवित मानिसहरू
बेलोन डी' ओर विजेताहरू
फिफा विश्वकप विजेता खेलाडीहरू
फिफा विश्वकप विजेता कप्तानहरू